钦定古今图书集成/明伦汇编/氏族典/第305卷 > 《廖用贤尚友录》 > 常楙
## 钦定古今图书集成/明伦汇编/氏族典/第305卷 > 《廖用贤尚友录》 > 常楙

按《宋史常楙传》：“‘楙字长孺，显谟阁直学士同之曾孙。
入太学，淳祐七年，举进士，调常熟尉。公廉自持，不畏
强御，部使者交荐之，调婺州推官，疏决滞讼，以剸繁
裁剧称。临安府尹马光祖又荐于朝，辟差平江府百
万仓检察，监江淮茶盐所、芜湖局，改知嘉定县’。王爚
孙子秀俱特荐于朝，签书临安府判官，不为权势挠”，
有为淮东提举常平，辟楙提管。楙知其不可与共事，
遂拂衣去。主管城南厢，听讼严明，豪右益惮之。添差
临安通判、知广德军，拜监察御史，知无不言。迁司农
卿，寻为两浙转运使，以集英殿修撰知平江，改浙东
安抚使，以宝章阁待制提举太平兴国宫。德祐元年，
拜吏部尚书。明堂礼成，进端明殿学士、提领户部财
用，特与执政恩数。楙以国步方艰，非臣子贪荣之时，
力辞恩数。与庙堂议事不合，以疾谒告。二年，拜参知
政事，为夏士林缴驳，拜疏出关。后六年，卒。